# ארצ'י בנקר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ארצ'י בנקר (משמאל)

ארצ'י בנקר הינו הדמות הראשית בתוכנית הטלוויזיה "הכל נשאר במשפחה" ובסדרת ההמשך שלה "המקום של ארצ'י בנקר" ("Archie Bunker's Place"), סדרות אשר הופקו בארה"ב בשנות ה-70 ובשנות ה-80. ארצ'י, אשר גולם ע"י השחקן האמריקאי קרול או'קנור, הוא גבר בגיל העמידה, פועל צווארון כחול, שמרן ובעל דעות קדומות מרובות המרבה להתעמת עם העולם המתקדם. ב-2005, ערוץ הבידור "בראבו" בחר בארצ'י כדמות הטלוווזיונית המצחיקה ביותר של כל הזמנים.

## [עריכה] התפתחות הדמות

תוכנית הטלוויזיה "הכל נשאר במשפחה" עלתה לאוויר ב-1971 ובין לילה הפכה להצלחה מסחררת. הסדרה סבבה סביב דמותו של ארצ'י - גבר לבן מבוגר, פועל צווארון כחול, ששירת החיל האוויר האמריקאי במלחמת העולם השניה וכיום גר עם אשתו, בתו וחתנו בקווינס, ניו-יורק. תכונות האופי שלו היו דמות מראה לארצות הברית השמרנית - ארצ'י הוא טפוס שמרן, נרגן, ציני, שוביניסט, פטריוט ובעל דעות קדומות על מגוון של קבוצות מיעוט בארצות הברית. רוב הסדרה עסקה בעימותים של ארצ'י מול העולם: שכניו השחורים, בתו הליברלית, אשתו המעט טיפשה ובעיקר חתנו, מייקל (או "ראש כרוב" כפי שארצ'י היה מכנה אותו) אשר מגלם את כל הדברים אותם ארצ'י לא מחבב: קומוניסט, ליברל, אינטלקטואל ובעל שיער ארוך.

עם זאת, למרות ריבוי הדעות הקדומות שארצ'י הפגין במהלך הסדרה, הוא מעולם לא היה גזען אידיאולוגי. בפרק "ארצ'י וה-KKK", חבר מזמין את ארצ'י ל"מועדון נוצרי" המתגלה כסניף המקומי של הקו קלוקס קלאן. ארצ'י מייד דחה בשאט נפש את הקבוצה ואף מנסה למנוע מהם לשרוף צלבים אל מול חלונו של מייקל. עם התקדמות הסדרה חל שינוי בדעותיו של ארצ'י והוא החל לנסות לקבל אנשים השונים ממנו (למרות שהבדיחות והעקיצות נשארו כפי שהיו). בעונה השמינית של הסדרה אימצו ארצ'י ואדית את אחיינתה היהודיה של אדית, מהלך, אשר לא היה קורה בעונתה הראשונה של הסדרה. בסדרת ההמשך, "המקום של ארצ'י בנקר", שותפו של ארצ'י הוא יהודי והוא עצמו מעסיק אומנת אפרו אמריקנית לנכדו.

## [עריכה] תגובות הצופים

הכל נשאר במשפחה הייתה התוכנית המצליחה ביותר בטלוויזיה האמריקאית של שנות ה-70 ודמות של ארצ'י הייתה הסיבה העיקרית. הקהל השמרני ראה בו מודל, מוקצן אמנם אך משעשע של פטריוט ושמרן אמריקאי גאה. הקהל הליברלי מצידו ראה בדמותו כסאטירה על אותה דמות אותה קידש הקהל השמרני. במהלך הבחירות לנשיאות ארצות הברית ב-1972 הופצו חולצות, כפתורים וסטיקרים פארודים עליהם נכתב "ארצ'י בנקר לנשיאות!".

## [עריכה] השראה

דמותו של ארצ'י קיבלה את השראתה מהדמות "אלף גארנט" - הדמות הראשית של הסדרה הבריטית "עד שהמוות יפריד ביננו". ארצ'י בנקר עצמו שימש השראה לדמותו של אל באנדי מהתוכנית נשואים פלוס, לאריק קרטמן מסאות' פארק ולסדרה הישראלית איצ'ה בגילומו של ספי ריבלין.

## [עריכה] קישורים חיצוניים

- "משפחה שכזאת" מתוך האתר YNET
- "הקומדיות החברתיות בטלוויזיה", האל הימלשטיין, מתוך אתר "עמלנט" (קובץ RTF)

מקור: http://he.wikipedia.org../../../%D7%90/%D7%A8/%D7%A6/%D7%90%D7%A8%D7%A6%27%D7%99_%D7%91%D7%A0%D7%A7%D7%A8.html

קטגוריה: דמויות טלוויזיוניות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- Italiano